section_heading: Početak utrkivanja
paragraph_text: Ricciardo je trkaću karijeru započeo u kartingu s devet godina. U natjecanje jednosjeda krenuo je 2005. godine. Krenuo je s australskom Formulom Ford, da bi se iduće sezone natjecao u azijskoj Formuli BMW. Dva puta pobjeđuje, te s još osam postolja završava treći u ukupnom poretku. Te sezone natjecao se i u britanskoj Formuli BMW.